OpenLLM-France/wikimedia huggingface dataset:
# Pteropelor noronhai

Pteropelor noronhai és una espècie de peix pertanyent a la família dels escorpènids i l'única del gènere Pteropelor.

## Hàbitat

És un peix marí, demersal i de clima tropical.

## Distribució geogràfica

Es troba al Pacífic occidental central: la Xina.

## Observacions

És inofensiu per als humans.

## Referències

* ↑ Catalogue of Life (anglès)
* 1 2 3 FishBase (anglès)
* ↑ Poss, S.G., 1999. Scorpaenidae. Scorpionfishes (also, lionfishes, rockfishes, stingfishes, stonefishes, and waspfishes). p. 2291- 2352. A: K.E. Carpenter i V.H. Niem (eds.). FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.

## Enllaços externs

* AQUATAB
# Temporada d'huracans de l'Atlàntic de 2018

La temporada d'huracans de l'Atlàntic al 2018 és una temporada d'huracans de l'Atlàntic amb 14 tempestes amb nom, de les quals 7 es van convertir en un huracà. L'inici de la temporada fou el mateix que els últims anys, començant bastant aviat amb la tempesta subtropical Alberto, però per a la resta va ser relativament tranquil·la. Amb l'arribada de l'huracà Florence, el primer gran huracà de la temporada i un dels més forts huracans en els darrers anys, això va canviar.

## Ciclons

* La tempesta Subtropical Alberto (tempesta)
* L'huracà Beryl (categoria 1)
* L'huracà Chris (categoria 2)
* La tempesta Tropical Debby (tempesta)
* La tempesta Tropical Ernesto (la tempesta)
* Gran huracà, Florence (categoria 4)
* La tempesta Tropical Gordon (tempesta)
* L'huracà Helene (categoria 2)
* L'huracà Isaac (categoria 1)
* La tempesta Tropical Joyce (tempesta)
* Depressió Tropical 11 (depressió)
* La tempesta Tropical Kirk (tempesta)
* L'huracà Leslie (categoria 1)
* Gran huracà Michael (categoria 4)
* La tempesta Tropical Nadine (tempesta)

## Noms

La llista de noms és la mateixa que la de la temporada d'huracans de l'Atlàntic de 2012, excepte per al nom Sara, que fou substituït en donar nom a l'Huracà Sandy.
| Alberto Beryl Chris Debby Ernesto Florence Gordon | Helene Isaac Joyce Kirk Leslie Michael Nadine | Oscar Patty Rafael Sara Tony Valerie William |

## Referències

* ↑ «Background Information: The North Atlantic Hurricane Season». National Oceanic and Atmospheric Administration, August 9, 2012. [Consulta: December 13, 2013].
* ↑ Mark Saunders. «Extended Range Forecast for Atlantic Hurricane Activity in 2018». Tropical Storm Risk, December 7, 2017.
* ↑ CSU External Relations Staff. «Slightly above-average 2018 Atlantic hurricane season predicted by CSU team», April 5, 2018.
* ↑ «Sandy Brings Hurricane-Force Gusts After New Jersey Landfall». Washington Post. [Consulta: 30 octubre 2012].
* ↑ «Sandy Becomes Largest Atlantic Storm on Path to Northeast». San Francisco Chronicle. [Consulta: 30 octubre 2012].
# Iuan

«Iuan» té aquests significats:
* Renminbi, denominació oficial del iuan, moneda de curs legal a la República Popular de la Xina.
* Iuan de Manxukuo, moneda oficial de Manxukuo entre juny de 1932 i agost de 1945.
# Valerià el Jove

Valerià el Jove (en llatí Publius Licinius Valerianus o Licinius Valerianus Minor) va ser fill de l'emperador Valerià I, i germanastre de Gal·liè. La seva mare probablement es deia Mariniana, segons la Història Augusta.
Va ser cònsol l'any 265. Probablement va morir a Milà el 22 de març del 268, quan després de l'assassinat de Gal·liè van matar tots els membres de la família. La Historia Augusta explica que va ser enterrat a Milà, en una tomba on Claudi el Gòtic hi va fer posar la inscripció "Valerianus augustus". Joan Zonaràs diu que va morir no a Milà, sinó a Roma, junt amb Quint Juli Gal·liè, el fill de Gal·liè.

## Referències

* 1 2 Martindale, J. R; A. H. M. Jones, J. Morris. The prosopography of the later Roman Empire. Volume I, A.D. 260-395. Cambridge: Cambridge University press, 1971, p. 939, 1046. ISBN 9780521072335.
* ↑ Història Augusta: vida de Galiè, 12
* ↑ Història Augusta: vida de Valerià, 8, 1
# Farlowella schreitmuelleri

Farlowella schreitmuelleri és una espècie de peix d'aigua dolça de la família dels loricàrids i de l'ordre dels siluriformes. Es troba a la conca inferior del riu Amazones a Sud-amèrica. Va ser descrit per Ernst Ahl el 1937.
Poden assolir fins a 18,1 cm de longitud total.

## Referències

* ↑ Ahl, Ernst «Zwei neue Süsswasserfische aus Südamerika» (en alemany). Sitzungsberichte der Gesellschaft Naturforschender Freunde zu Berlin, 1936, pàg. 81.
* ↑ Sa-a, Pascualita; Garilao, Cristina V. «Farlowella schreitmuelleri Ahl 1937» (en anglès). Fishbase.

## Bibliografia

* Retzer, Michael E.; Page, Lawrence M. «Systematic of the Stick Catfishes, Farlowella Eigenmann & Eigenmann (Pisces, Loricariidae)». Proceedings of the Academy of Natural Sciences of Philadelphia, 147, 1997, pàg. 74. ISSN: 0097-3157.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: Edicpucrs.
# Kedar Ganga

Kedar Ganga és un torrent de muntanya a Uttarakhand que neix a 30° 54′ N, 79° 05′ E﻿ / ﻿30.900°N,79.083°E﻿ / 30.900; 79.083 i corre en direcció cap al nord-oest durant un màxim de 20 km per desaiguar al riu Bhagirathi pel seu costat esquerre, just sota Gangotri. Quan es fon la neu el seu cabal puja considerablement.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Pskóvskoie

Pskóvskoie - Псковское (rus) - és un poble de l'óblast de Bélgorod, a Rússia. El 2021 tenia 245 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].
# Teatro de Rojas

El Teatro de Rojas és un teatre de Toledo. Fou inaugurat el 19 d'octubre de 1879. Pren el nom en honor de l'escriptor Fernando de Rojas. Es va erigir sobre el terreny de l'antic corral de comèdies.

## Enllaços externs

* Història del Teatro Rojas de Toledo
# Sara Danius

Sara Danius (Täby, 5 d'abril de 1962 - Estocolm, 12 d'octubre de 2019) va ser una professora d'estètica i literatura a la Universitat de Södertörn i també a la d'Uppsala. Membre de l'Acadèmia Sueca des de 2013, va ser-ne la secretària permanent.
Danius es va graduar de la Universitat d'Estocolm el 1986. Posteriorment va aconseguir un màster en teoria crítica a la Universitat de Nottingham el 1989. Finalment, el 1997 es va doctorar a la Universitat de Duke, i el 1999 va rebre el grau de doctorat a la Universitat d'Uppsala. Va publicar articles sobre la relació entre la literatura i la societat, i va escriure sobre Marcel Proust, Gustave Flaubert i James Joyce.
Danius va treballar com a crítica literària al diari suec Dagens Nyheter des del 1986. Va ser membre executiva de la Reial Acadèmia Sueca de Lletres, Història i Antiguitats des de 2010.
El març de 2013, va ser elegida membre de l'Acadèmia Sueca i va succeir Knut Ahnlund a la cadira 7. Danius va ingressar formalment a l'acadèmia en una cerimònia el 20 de desembre de 2013. Va assumir el càrrec de secretari permanent de l'Acadèmia, succeint Peter Englund, l'1 de juny de 2015.

## Bibliografia

* Försök om litteratur (1998)
* Prousts motor (2000)
* The senses of modernism: technology, perception, and aesthetics, Ithaca: Cornell University Press, 2002. ISBN 0-8014-3899-3
* The prose of the world: Flaubert and the art of making things visible, Uppsala: Acta Universitatis Upsaliensis, 2006. ISBN 91-554-6599-4
* Voices: contemporary ceramic art from Sweden, Stockholm: Carlsson, 2006. ISBN 91-7203-778-4
* Proust-Benjamin : om fotografin, 2011. ISBN 978-91-86883-05-8
* Näsa för nyheter : essä om James Joyce, 2013. ISBN 978-91-87219-02-3
* Den blå tvålen: Romanen och konsten att göra saker och ting synliga, 2013. ISBN 978-91-0-012049-8
* Knut Ahnlund, 2014
* Husmoderns död och andra texter, 2014.

## Referències

* ↑ Sara Danius, Vem är det: Svensk biografisk handbok 1993, p. 235
* 1 2 Ny ledamot i Svenska Akademien, press release from the Swedish Academy, 7 March 2013 (suec)
* 1 2 DN-medarbetare tar plats i Svenska akademien, Dagens Nyheter 7 March 2013 (suec)
* ↑ Sara Danius Arxivat 2013-04-26 a Wayback Machine., profile at Södertörn University (suec)
* ↑ Sara Danius ersätter Peter Englund, Dagens Nyheter 20 December 2014 (suec)
* ↑ «Chair no. 7 - Sara Danius». The Swedish Academy. [Consulta: 7 febrer 2016].
# Itō Sachio

    En aquest nom japonès, el cognom és Itō.
Itō Sachio (伊藤 左千夫, 1864–1913), pseudònim d'Itō Kojirō (伊藤 幸次郎), va ser un poeta de tanka, crític literari i novel·lista japonès.
Nascut a la prefectura de Chiba, en el si d'una família d'origen samurai acomodada, que es va dedicar a l'activitat agrícola d'ençà de la restauració Meiji. Va rebre una educació basada en les obres clàssiques i, als 17 anys, va decidir cursar estudis de dret, amb l'objectiu de dedicar-se professionalment a la política; va entrar a l'Escola de Dret Meiji —avui Universitat Meiji—, però va abandonar-la a causa d'una malaltia ocular. A partir d'aquell moment va decidir esmerçar esforços en el món empresarial i als 25 anys va obrir una lleteria. Paral·lelament, des dels 33 anys va assistir assíduament a les trobades poètiques mensuals de Kirinoya Keishi.
L'any 1900 va conèixer el destacat crític i poeta Masaoka Shiki, defensor de l'estil shasei — basat en la senzillesa compositiva — i renovador del yamato-uta (tanka i haiku), i en va esdevenir admirador i un dels seus deixebles més diligents, passant a tenir un paper important en la tasca duta a terme a l'Associació de Tanka de Negishi, fundada per Shiki uns anys abans. A partir de la mort del mestre (1902) Itō va continuar amb el seu llegat: va convertir-se en editor de la revista literària de tanka Ashibi, i quan aquesta va tancar el 1908 va fundar la revista Araragi, convertida en òrgan oficial de l'associació de Negishi i que va continuar publicant-se més enllà de la mort d'Itō, fins a 1997. Va tenir, així mateix, nombrosos deixebles, entre els quals el poeta Saitō Mokichi.
Va morir a causa d'un hemorràgia cerebral.

## Obra

La seva obra és diversa: va produir poemes, assaigs crítics i articles sobre el Man'yōshū. El seu estil poètic és més subjectius i emocional que el de Shiki, especialment en les seves darreres obres, que mostren un to senzill i calmat, totalment diferent a l'estil del seu mestre. Conreà també obres de prosa realista, un estil que propugnava també Shiki. La seva obra més coneguda, i per la qual és més recordat, és Nogiku no Haka («La tomba del crisantem», 1906), publicada originalment a la revista Hototogisu, i que es va adaptar cinematogràficament fins a tres vegades.

## Referències

* 1 2 3 4 5 6 7 Hisamatsu, Sen'ichi. Biographical Dictionary of Japanese Literature (en anglès). Nova York: Kondasha International, 1977, p. 275-276. ISBN 0-87011-253-8.
* 1 2 3 4 «Itô Sachio» (en castellà). Chidori Books. [Consulta: 21 novembre 2020].
* 1 2 3 4 Miller, J. Scott. Historical Dictionary of Modern Japanese Literature and Theater (en anglès). Lanham, Toronto i Plymouth: The Scarecrow Press, 2009, p. 41.
# Unbreakable

Unbreakable és el 18è àlbum d'estudi del grup de Heavy Metal alemany Scorpions, publicat el 2004.
En aquest àlbum, Scorpions torna al seu estil propi original després de diversos àlbums d'experimentació

## Llista de cançons

Totes les cançons són escrites per Rudolf Schenker i Klaus Meine, excepte les que s'especifiquen.
* "New Generation" (Schenker, Meine) – 5:51
* "Love 'em Or Leave 'em" (Schenker, Kottak, Meine) – 4:04
* "Deep And Dark" (Jabs, Meine) – 3:39
* "Borderline" (Schenker, Meine) – 4:53
* "Blood Too Hot" (Schenker, Meine) – 4:16
* "Maybe I Maybe You" (Rohani, Meine) – 3:32
* "Someday Is Now" (Schenker, Kottak) – 3:25
* "My City My Town" (Meine) – 4:55
* "Through My Eyes" (Schenker, Meine) – 5:23
* "Can You Feel It" (Kottak, Meine) – 3:49
* "This Time" (Jabs) – 3:36
* "She Said" (Kolonovits, Meine) – 4:42
* "Remember The Good Times (Retro Garage Mix)" (Schenker, Bazilian, Meine) – 4:24

### Cançons extra en la versió japonesa

* "Dreamers" (Meine, Schenker, Bazilian)
* "Too Far" (Jabs, Meine)

## Formació

* Klaus Meine: Cantant
* Rudolf Schenker: Guitarra
* Matthias Jabs: Guitarra
* James Kottak: bateria
* Pawel Maciwoda: baix
* Barry Sparks: baix al 2 & 4
* Ingo Powitzer: baix al 11

## Enllaços externs

* (anglès) (alemany) Web oficial Arxivat 2012-06-16 a Wayback Machine.
Viccionari
# Febrer

El febrer és el segon mes de l'any en el calendari Gregorià i té 28 dies els anys comuns i 29 els anys de traspàs. En llatí es deia februarius i era un mes dedicat a unes festes de purificació, les februa, en les quals s'aplacaven els morts amb sacrificis i ofrenes. Del seu nom ve el del déu romà de la purificació Februus. Febrer no existia en el calendari romà d'època primitiva, va ser afegit com gener amb la reforma de Numa Pompili que va adaptar els mesos al cicle lunar. Originàriament tenia 28 dies, passant a tenir-ne 29 (30 en any de traspàs) amb el calendari julià. També fins a l'època juliana, febrer era l'últim mes de l'any, que començava el març. Posteriorment August li va restar un dia de manera que es va quedar amb els 28/29 que té actualment. Els seus símbols són l'ametista i la violeta.

## Altres noms

Per als saxons era el mes del fang i la carabassa, mentre que en finès el nom helmikuu significa "mes de la perla", ja que aquest és l'aspecte de la neu a les branques dels arbres després d'una gelada.

## Esdeveniments de febrer

* Segon dimarts: Dia de la Internet Segura
* Del 13 al 21 de febrer a l'antiga Roma s'hi celebraven tots els anys les festes de Parentalia
* El 2 de febrer se celebra la festa cristiana de la Presentació del Senyor, la Candelera i cada 10 anys a Valls se celebren les Festes Decennals de la Mare de Déu de la Candela
* L'11 de febrer se celebra el Dia Internacional de les Dones i les Nenes en la Ciència
* El 14 de febrer és el dia dels enamorats o Dia de Sant Valentí, originalment en els països anglosaxons.

## Vegeu també

* 30 de febrer

## Referències

* ↑ «Birth Months, Flowers, and Gemstones» (en anglès). Arxivat de l'original el 2012-09-11. [Consulta: 8 juliol 2012].
* ↑ Mary Beard, J.A. North, and S.R.F. Price, Religions of Rome: A History (Cambridge University Press, 1998), p. 50; Stefan Weinstock, Divus Julius (Oxford, 1971), pp. 291-6.
* ↑ Nations, United. «Día Internacional de la Mujer y la Niña en la Ciencia | Naciones Unidas» (en castellà). [Consulta: 12 febrer 2020].
* ↑ «Febrer». Gran Enciclopèdia Catalana. Barcelona: Grup Enciclopèdia Catalana.
# John E. Pillsbury

John Elliott Pillsbury (15 desembre 1846 – 30 desembre 1919) era un Rere-Almirall en l'Armada dels Estats Units d'Amèrica.

## Biografia

Nascut en Lowell, Massachusetts, Pillsbury va ser contractat com midshipman (alt rang de militars de marina joves o "junior") en 1862 i va aconseguir ser oficial "ensign" en 1868. Després de servir en diverses destinacions a flotació i en terra, va comandar el vapor guardacostes Blake de 1884 a 1891 i va fer un excel·lent treball científic, utilitzant alguns dels seus instruments de recerca d'invenció pròpia. En la Guerra hispano-estatunidenca, va capitanejar el creuer dinamiter Vesuvius, operant al voltant de l'illa de Cuba i en la proximitat de Castell del Morro. En 1905 va servir com Cap de Personal de la Flota Atlàntica Del nord i durant 1908–09, fou Cap de l'Agència de Navegació.
Tot i que els assoliments del Rere-Almirall Pillsbury com a mariner i combatent eren notoris, és potser més conegut per haver-hi estat un dels grans geògrafs del món i una autoritat en el Corrent de Golf. Activament identificat amb la Societat Geogràfica Nacional durant molts anys, fou president de la societat fins al moment de la seva mort. Va ser enterrat en el Cementiri Nacional d'Arlington; la seva muller Florence va ser enterrada amb ell després que la seva mort en 1925.

## Epònims de Pillsbury

Dos bucs de l'Armada dels EUA han estat batejats USS Pillsbury en el seu honor. Pillsbury Sound, el cos d'aigua en les Illes Verges dels EUA entre St Thomas, St John, i el replanells que el limiten pel costat del nord, és també anomenat així en el seu honor.

## Referències

* ↑ Tucker. . ISBN 9781851099511.
* ↑ «Pillsbury Sound». [Consulta: 19 octubre 2010].
# Josef Dieter Maier

Josef Dieter Maier, també conegut com a Sepp Maier, (Metten, Alemanya, 28 de febrer de 1944) fou un destacat porter de futbol alemany de la dècada dels 60 i 70 que actualment és entrenador de porters. Maier disputà tota la seva trajectòria professional al Fußball-Club Bayern München, si bé durant la seva infància jugà en l'equip local TSV Haar.
Maier jugà amb el Bayern de Múnic entre 1963 i 1980, quan es veié obligat a deixar el futbol a causa de les lesions sofrides en un accident de cotxe. Durant deu anys, de 1966 a 1977, fou considerat el millor porter del moment, guanyant-se el sobrenom de "El gat". Fou elegit en tres ocasions com a Jugador Alemany de l'Any, premi poc habitual per un porter.
Defensant la porteria del Múnic coincidí amb grans jugadors com Franz Beckenbauer i Gerhard Müller, amb el qual en aquells anys el club de Baviera conquistà 3 Copes d'Europa, 1 Copa Intercontinental, 1 Recopa d'Europa, 4 Bundeslligues i 4 Copes d'Alemanya.
A nivell internacional, Maier també esdevingué durant la dècada dels 60 i 70 el porter habitual de la Selecció de futbol d'Alemanya Occidental, conquistant l'Eurocopa 1972 celebrada a Bèlgica i el Mundial 1974 celebrat a Alemanya Federal. Fou el capità del combinat nacional alemany els anys 1978 i 1979.

## Palmarès
### Club

* 4 Lligues alemanyes: 1969, 1972, 1973, 1974
* 4 Copes alemanyes: 1966, 1967, 1969, 1971
* 3 Copes d'Europa: 1974, 1975, 1976
* 1 Copa Intercontinental: 1976
* 1 Recopa d'Europa: 1967

### Selecció

* 1 Eurocopa: 1972
* 1 Mundial: 1974
Sepp Maier - Plantilles de navegació :
Selecció de futbol d'Alemanya Federal – Copa del Món de futbol 1966
1 Tilkowski •
2 Höttges •
3 Schnellinger •
4 Beckenbauer •
5 Schulz •
6 Weber •
7 Brülls •
8 Haller •
9 Seeler •
10 Held •
11 Emmerich •
12 Overath •
13 Hornig •
14 Lutz •
15 Patzke •
16 Lorenz •
17 Paul •
18 Sieloff •
19 Krämer •
20 Grabowski •
21 Bernard •
22 Maier •
Seleccionador: Schön
Selecció de futbol d'Alemanya Federal – Copa del Món de futbol 1970
1 Maier •
2 Höttges •
3 Schnellinger •
4 Beckenbauer •
5 Schulz •
6 Weber •
7 Vogts •
8 Haller •
9 Seeler •
10 Held •
11 Fichtel •
12 Overath •
13 Müller •
14 Libuda •
15 Patzke •
16 Lorenz •
17 Löhr •
18 Sieloff •
19 Dietrich •
20 Grabowski •
21 Manglitz •
22 Wolter •
Seleccionador: Schön
Selecció de futbol d'Alemanya Federal – Copa del Món de Futbol 1974
1 Maier •
2 Vogts •
3 Breitner •
4 Schwarzenbeck •
5 Beckenbauer (c) •
6 Höttges •
7 Wimmer •
8 Cullmann •
9 Grabowski •
10 Netzer •
11 Heynckes •
12 Overath •
13 Müller •
14 Hoeneß •
15 Flohe •
16 Bonhof •
17 Hölzenbein •
18 Herzog •
19 Kapellmann •
20 H. Kremers •
21 Nigbur •
22 Kleff •
Entrenador: Schön
Selecció de futbol d'Alemanya Federal – Copa del Món de futbol 1978
1 Maier •
2 Vogts •
3 Dietz •
4 Rüssmann •
5 Kaltz •
6 Bonhof •
7 Abramczik •
8 Zimmermann •
9 Fischer •
10 Flohe •
11 Rummenigge •
12 Schwarzenbeck •
13 Konopka •
14 D. Müller •
15 Beer •
16 Cullmann •
17 Hölzenbein •
18 Zewe •
19 Worm •
20 H. Müller •
21 Kargus •
22 Burdenski •
Seleccionador: Schön :
# Javier Fernandez de Castro

Javier Fernandez de Castro (Aranda de Duero, Burgos, 1942 - Font-rubí, l'Alt Penedès, 2020) va ser un escriptor, periodista, professor universitari i editor espanyol.
Va passar part de la seva infància a Saragossa, traslladant-se després a Barcelona, inclinat des de la seva primerenca joventut al coneixement de les disciplines humanístiques i el cultiu de la creació literària. Posteriorment, es traslladà a Pamplona, on va cursar estudis superiors de Ciències de la Informació i va obtenir el títol de periodista, professió que compaginà amb la seva dedicació a l'escriptura de ficció. Des de llavors, va exercir diversos oficis relacionats amb el periodisme, com el de corresponsal de premsa a Londres, la televisió, l'ensenyament, com a professor universitari a Sant Sebastià, tot i que la seva activitat laboral estigué majoritàriament vinculada a l'edició, sende deixar de dedicar-se en cap moment a l'escriptura, amb la producció d'una desena de llibres, especialment novel·les.

## Publicacions

* Alimento del salto (1972)
* Así en la tierra (1977)
* El regreso del alba (1981) Premio Salduba (1981)
* Laberinto de fango (1981)
* Cuentos del señor de la lluvia (1983)
* La novia del capitán (1986)
* La guerra de los trofeos (1986)
* Tiempo de beleño (1995)
* La Tierra prometida (1999), Premi Ciutat de Barcelona (1999)
* El cuento de la mucha muerte (2000)
* Tres cuentos de otoño (2008)

## Referències

* ↑ «Javier Fernández de Castro (1942-2020)». EPDLP. El Poder de la Palabra [Consulta: 5 desembre 2020].
* ↑ «En recuerdo de Javier Fernández de Castro». El Boomeran, 23-08-2020. [Consulta: 5 desembre 2020].
* ↑ Fernández de Cano, J.R. «Fernández de Castro, Javier». Mcnbiografias [Consulta: 5 desembre 2020].
# Tintry

Tintry és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 83 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2008- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 45 | 63 | 57 | 49 | 53 | 68 | 83 |
| A partir de 1990: Població sense dobles comptes |||||||
# Railroad

Railroad és una població dels Estats Units a l'estat de Pennsilvània. Segons el cens del 2000 tenia 300 habitants.

## Demografia

Segons el cens del 2000, Railroad tenia 300 habitants, 112 habitatges, i 79 famílies. La densitat de població era de 183,9 habitants/km².
Dels 112 habitatges en un 41,1% hi vivien nens de menys de 18 anys, en un 57,1% hi vivien parelles casades, en un 12,5% dones solteres, i en un 28,6% no eren unitats familiars. En el 24,1% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,16.
Per edats la població es repartia de la següent manera: un 29% tenia menys de 18 anys, un 8,3% entre 18 i 24, un 33,7% entre 25 i 44, un 20,7% de 45 a 60 i un 8,3% 65 anys o més.
L'edat mediana era de 36 anys. Per cada 100 dones de 18 o més anys hi havia 86,8 homes.
La renda mediana per habitatge era de 37.917 $ i la renda mediana per família de 47.813 $. Els homes tenien una renda mediana de 29.286 $ mentre que les dones 25.417 $. La renda per capita de la població era de 16.709 $. Entorn de l'1,3% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Railroad». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Railroad». American Fact Finder. Oficina del Cens dels Estats Units, 12-01-2010.
# FSS

FSS té els següents significats:
* Front de Salvació Somali, partit polític històric de Somàlia, antecessor de l'actual Front Democràtic de Salvació Somali
* Associació de Futbol de Sèrbia (del seu nom en serbi Fudbalski Savez Srbije), màxima institució reguladora del futbol a Sèrbia
* Membre de la Royal Statistical Society (de l'abreviatura en anglès de Fellow of the Statistical Society), dignitat atorgada als membres de la Royal Statistical Society